## Zakon o financijskoj policiji

### NN 89/1992 (28.12.1992.), Zakon o financijskoj policiji

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o financijskoj policiji

Proglašavam Zakon o financijskoj policiji koji je donio Zastupnički
dom Sabora Republike Hrvatske na sjednici 22. prosinca 1992.

Broj : PA4-102/ 1-92.

Zagreb, 28. prosinca 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o financijskoj policiji

1. OPĆE ODREDBE

Članak 1.

Ovim Zakonom uređuje se ustrojstvo, poslovi i način rada financijske
policije.

Članak 2.

Financijska policija je tijelo državne uprave u sastavu Ministarstva
financija.

Financijska policija ima svojstvo pravne osobe. Sjedište Financijske
policije je u Zagrebu.

Financijska policija djeluje pod nazivom: Ministarstvo financija - Financijska
policija.

Članak 3.

U upravljanju Financijskom policijom ministru financija pomaže Glavni
inspektor Financijske policije. Glavnog inspektora Financijske policije,
na prijedlog ministra financija, imenuje i razrješava od dužnosti Vlada
Republike Hrvatske. Ovlasti Glavnog inspektora Financijske policije uređuju
se aktom o unutarnjem ustrojstvu i načinu rada Ministarstva financija.

Članak 4.

Financijska policija poslove iz svog djelokruga obavlja u Centralnoj
službi u Zagrebu i u postajama Financijske policije. Poslovi Centralne
službe i postaja Financijske policije, broj i sjedište postaja Financijske
policije te broj djelatnika Financijske policije uređuju se aktom o unutarnjem
ustrojstvu i načinu rada Ministarstva financija.

II. POSLOVI FINANCIJSKE POLICIJE

Članak 5.

Financijska policija obavlja kontrolu:

- zakonitosti, ispravnosti i pravodobnosti obračuna i uplate dnevnih
prihoda, javnih prihoda jedinica lokalne samouprave i prihoda posebnih
proračunskih ili društvenih fondova;

- ostvarivanja i iskazivanja u knjigovodstvu odnosno poreznoj prijavi
prometa roba i usluga, prihoda, dobiti, plaća i drugih elemenata od utjecaja
za utvrđivanje javnih prihoda;

- prijavljivanja imovine i nekretnina podložnih oporezivanju;

- točnost iskazivanja podataka o pravu na porezne olakšice i oslobođenja;

- utvrđivanja osnovice obračunavanja i plaćanja poreza na promet;

- pravilnosti primjene zakona u pogledu načina plaćanja roba i usluga
i dostavljanja podataka o tome; - provođenja mjera prisilne naplate javnih
prihoda;

- obračuna kamata za nepravovremeno plaćanje javnih prihoda;

- stanja iskazanih po osnovi javnih prihoda u knjigovodstvu poreznih
obveznika;

- stanja računa javnih prihoda i usmjeravanja sredstava s tih računa;

- poreznih bilanci;

- rada djelatnika kod obavljanja poslova javnih prihoda;

- kupnje dionica prilikom pretvorbe društvenog vlasništva;

- uvoza i izvoza pojedinih roba i stvari vezano za plaćanje i obračun
poreza, carina i drugih pristojbi koje se plaćaju na uvezenu i izvezenu
robu, odnosno stvari;

- zakonitosti, ispravnosti i pravodobnosti obračuna i uplate sredstava
koja su prihod drevnog proračuna, proraćuna jedinica lokalne samouprave
ili proračunskih ili društvenih fondova prema propisima kojima se uređuje
pretvorba društvenog kapitala. Financijska policija obavlja i druge poslove
koji su joj dati u djelokrug prosebnim zakonom.

Članak 6.

Kontrola poslovanja koju obavlja Financijska policija odnosi se na sve
pravne i fizičke osobe.

Članak 7.

U obavljanju poslova iz svog djelokruga inspektori Financijske policije
ovlašteni su: pregledati financijsku dokumentaciju, poslovne knjige i druge
isprave koje mogu dati uvid u poslovanje pravne i fizičke osobe i pregledati
poslovne prostorije, robu, uređaje i opremu te prijevozna sredstva, utvrditi
identitet osoba koje samostalnim osobnim radom obavljaju gospodarsku ili
drugu djelatnost, odnosno osoba koja u pravnoj osobi ili kod fizičke osobe
obavlja poslovodne, financijske ili računovodstvene poslove te uzimati
od njih izjave u svezi s njihovim radom.

Članak 8.

Pravne i fizičke osobe kod kojih Financijska policija obavlja kontrolu
dužne su inspektorima Financijske policije pružiti podatke i dati na uvid
financijske dokumente, poslovne knjige i druge isprave potrebne za obavljanje
kontrole i utvrđivanje činjenićnog i pravnog stanja, te osigurati im uvjete
za obavljanje kontrole. Organi državne uprave, tijela sudbene vtasti, tijela
jedinica lokalne samouprave te pravne i fizičke osobe dužni su Financijskoj
policiji pružiti podatke i dati na uvid financijske dokumente i poslovne
knjige i druge isprave potrebne za obavljanje kontrole.

Članak 9.

U obavljanju poslova iz djelokruga Financijske policije inspektori Financijske
policije mogu privremeno oduzeti do donošenja rješenja o izvršenom prekršaju,
odnosno presude o izvršenom privrednom prijestupu ili krivičnom djelu,
novac, vrijednosne papire, predmete i dokumentaciju koji su poslužili ili
mogu poslužiti za izvršenje krivičnog djela, privrednog prijestupa ili
prekršaja, a mogu u prekršajnom ili sudskom postupku poslužiti kao dokaz.
O privremenom oduzimanju predmeta izdaje se potvrda.

Članak 10.

O obavljanju poslova iz djelokruga Financijske policije inspektori Financijske
policije mogu zaustavljati i pretraživati prijevozna sredstva i robu koja
se njima prevozi, a mogu ih i privremeno oduzeti ako se njima prevozi roba
koja se ne može prevoziti bez kontrolne markice ili druge propisane oznake
o plaćenom porezu.

Članak 11.

Ako Financijska policija u postupku kontrole utvrdi radnje koje imaju
obilježje krivičnog djela ili privremenog prijestupa podnijet će prijavu
nadležnom javnom tužiteljstvu. Postupak iz stavka 1. ovoga članka pokreće
se prijavom rukovoditelja Gentralne službe ili postaje Financijske policije,
odnosno druge za to ovlaštene osobe. Financijska policija provodi istražne
radnje po nalogu javnog tužitelja u slučajevima kada se radi o radnjama
koje imaju obilježja krivičnih djela u svezi s člankom 5. ovoga Zakona.
Nakon podnošenja zahtjeva za istragu ili optužnog akta, nalog moiže dati
i nadležni sud.

Članak 12.

Ako inspektor Financijske policije u postupku kontrole utvrdi radnje
koje imaju obilježje prekršaja pokrenut će prekršajni postupak kod nadležne
komisije za prekršaje uprave prihoda. U drugom stupnju o žalbama protiv
rješenja porezne službe rješava Ministarstvo finacija.

Članak 13.

U obavljanju poslova inspektori Financijske policije sačinjavaju zapisnik
čiji se primjerak dostavlja pravnoj ili fizičkoj osobi koja je bila podvrgnuta
kontroli. Na osnovi zapisnika ukoliko postoje elementi prekršaja, privremenog
prijestupa ili krivičnog djela, podnosi se prijava. Inspektori Financijske
policije ovlašteni su izdati rješenje da se vrši obračun i plaćanje javnih
prihoda za koje je kontrolom utvrđeno da nisu obračunati i uplaćeni u skladu
sa zakonom.

Na izdato rješenje iz stavka 3. ovoga članka može se izjaviti žalba
u roku od 15 dana od dana primitka rješenja Ministarstvu financija. Žalba
ne odgađa izvršenje rješenja.

Članak 14.

U pitanjima koja nisu uređena ovim Zakonom, na Financijsku policiju
primjenjuju se odredbe o inspekcijama i druge odredbe zakona kojima se
uređuje državna uprava. Ako posebnim zakonom nije neko pitanje drugačije
uređeno na obavljanje poslova Financijske policije u dijelu u kojem obavlja
javne ovlasti, primjenjuju se odredbe Zakona o općemupravnom postupku.

III. INSPEKTORI I DRUGI DJELATNICI FINANCIJSKE POLICIJE

Članak 15.

Poslove Financijske policije obavljaju inspektori Financijske policije.
Inspektore Financijske policije koji rukovode postajama Financijske policije
i ostale inspektore Financijske policije imenuje i razrješava od dužnosti
ministar financija na prijedlog Glavnog inspektora Financijske policije.

Članak 16.

Djelatnici mogu nositi službenu odoru, nose iskaznicu i značku. Službenu
odoru, oblik iskaznice i oblik značke propisuje ministar financija.

Članak 17.

Inspektori Financijske policije mogu nositi vatreno oružje, a mogu ga
upotrijebiti pri obavljanju službenih poslova, ako drugačije ne mogu:

1. odbiti od sebe neposredni napad kojim se ugrožava njegov život;

2. spriječiti bijeg prijevoznog sredstva u slučaju iz članka 10. ovoga
Zakona. Prije upotrebe vatrenog oružja inspektori Financijske policije
dužni su na to upozoriti osobu protiv koje namjeravaju upotrijebiti i zastrašiti
je pucanjem u zrak, ako je to u datoj situaciji moguće. Pri upotrebi vatrenog
oružja inspektori Financijske policije dužni su čuvati život drugih osoba.
Kada inspektori Financijske policije izvršavaju službeni zadatak pod neposrednim
rukovodstvom, sredstva prinude mogu upotrijebiti samo po naređenju rukovoditelja.
Kada su sredstva prinude upotrijebljena u granicama ovlaštenja isključena
je odgovornost inspektora Financijske policije koji ih je upotrijebio.

Članak 18.

Uvjeti za zasnivanje radnog odnosa inspektora u Financijskoj policiji
propisuju se aktom o unutarnjem ustrojstvu i načinu rada Ministarstva financija.
Ostali djelatnici koji obavljaju stručne, upravne, tehničke i druge poslove
za potrebe Financijske policije zasnivaju radni odnos putem natječaja ili
putem oglašavanja slobodnih radnih mjesta u skladu s propisima o prijemu
djelatnika na rad u tijelima državne uprave.

Članak 19.

Za inspektore i druge djelatnike Financijske policije ne može biti imenovana
osoba koja:

1. nije državljanin Republike Hrvatske,

2. je pravomoćno osudivana za kazneno djelo izvršeno iz koristoljublja
ili drugo kazneno djelo izvršeno iz niskih pobuda ili za kazneno djelo
protiv službene dužnosti ili za kazneno djelo protiv Republike Hrvatske.

Članak 20.

Djelatnici Financijske policije dužni su obavljati poslove utvrđene
ovim Zakonom u svakoj pralici bez obzira da li se nalaze na službenoj dužnosti
ili da li im je to posebno stavljeno u zadatak. Glavni inspektor Financijske
policije, odnosno rukovoditelj postaje Financijske policije dužan je osigurati
da se poslovi iz stavka 1. ovoga članka obavljaju svakog dana bez ograničenja
radnog vremena s tim da se djelatnicima Financijske policije osigura dnevni,
tjedni i godišnji odmor u skladu s propisima kojima je reguliran radni
odnos.

Članak 21.

Sredstva za plaće inspektora i drugih djelatnika Financijske policije
osiguravaju se na osnovi kriterija po kojima se osiguravaju plaće djelatnika
u državnom proračunu i uvećavaju se najmanje 20% zbog posebnih uvjeta rada
i prirode obavljanja poslova, a raspoređuju se prema opčem aktu kojeg donosi
ministar financija.

IV. PRIJELAZNE I ZAVRŠNE ODREDBE

Članak 22.

Do 1. ožujka 1993. Financijska policija preuzima poslove financijske
kontrole koju je obavljala Služba društvenog knjigovodstva Hrvatske prema
odredbama Zakona o Službi društvenog knjigovodstva ("Narodne novine",
br. 53/91.) i poslove kontrole koje su obavljale uprave prihoda prema Zakonu
o upravama društvenih prihoda ("Narodne novine", br.10/82.,19/86.
i 27/88.) i djelatnike koji su obavljali ove poslove ukoliko ispunjavaju
uvjete iz ovoga Zakona.

Članak 23.

Djelatnici Službe društvenog knjigovodstva Hrvatske i djelatnici uprava
prihoda iz članka 22. ovoga Zakona koji ne budu imenovani djelatnicima
Financijske policije pretaje radni odnos po Zakonu o upravi, odnosno po
općim propisima o radnim odnosima.

Članak 24.

Ministar financija uskladit će akt o unutarnjem ustrojstvu i načinu
rada Ministarstva financija s odredbama ovoga Zakona do 1. veljače 1993.
Vlada Republike Hrvatske imenovat će Glavnog inspektora Financijske policije
do 15. siječnja 1993. Ministar financija imenovat će rukovoditelje postaja
Financijske policije do 1. veljače 1993., a inspektore Financijske policije
najkasnije do 1. ožujka 1993.

Članak 25.

inancijska policija najkasnije do 1. ožujka 1993. preuzet će opremu,
sredstva za rad, i drugu imovinu, arhivu, dokumentaciju te nedovršene predmete
koji se odnose na preuzete poslove od Službe društvenog knjigovodstva i
uprava prihoda. Odluku o utvrđivanju opreme i sredstva za rad iz stavka
1. ovoga članka donosi Vlada Republike Hrvatske na prijedlog upravnog odbora
Službe društvenog knjigovodstva Hrvatske za dio koji se preuzima od Službe
društvenog knjigovodstva Hrvatske, odnosno na prijedlog ministra financija
za dio koji se preuzima od uprava prihoda.

Članak 25.

1. ožujka 1993. prestaju vrijediti odredbe Zakona o Službi društvenog
knjigovodstva ("Narodne novine", br. 53/91.) i Zakona o upravama
društvenih prihoda ("Narodne novine", br. 10/82., 17/86. i 27/88.)
koje se odnose na poslove financijske kontrole koju je obavljala Služba
društvenog knjigovodstva Hrvatske i poslove kontrole koju su obavljale
uprave prihoda.

Članak 27.

Ovaj Zakon stupa na snagu danom objave u "Narodnim novinama".

Klasa: 470-02/92-02/05

Zagreb, 22. prosinca 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 89/1992-2304